สาระน่ารู้ น้ำมะละกอสุก กับสรรพคุณดีๆ ที่คุณอาจไม่เคยรู้มาก่อน ผลไม้หลายชนิด นอกจากจะมีประโยชน์มากมายแล้ว ยังเป็นเสมือนยารักษาโรคได้อีกด้วย โดยเฉพาะผลไม้ขึ้นชื่ออย่าง มะละกอ ที่เราต่างรู้กันดีว่ามันมีสรรพคุณ ที่ช่วยให้ระบบขับถ่ายของเราทำงานได้ดีขึ้น ซึ่งส่วนใหญ่แล้ว เรามักเห็นคนทานมะละกันเป็นชิ้นๆ แต่รู้ไหมว่า ผลของมัน สามารถนำไปทำเป็น น้ำมะละกอสุก เพื่อสุขภาพได้อีกด้วย น้ำมะละกอสุก มีประโยชน์อย่างไร? ไม่เชื่อก็ต้องเชื่อ เพราะแค่น้ำมะละกอสุกเพียงอย่างเดียว ก็มีประโยชน์มากมายเลยทีเดียว ไม่ว่าจะเป็น ช่วยลดกรดในกระเพาะอาหาร ช่วยการทำงานของลำไส้ ทำความสะอาดไต ช่วยป้องกันภาวะจอประสาทตาเสื่อมในผู้สูงอายุ และยังเป็นยาระบายอ่อนๆ กระตุ้นระบบขับถ่าย ทั้งนี้บ้านเรา สามารถปลูกมะละกอได้ตลอดทั้งปี เพราะฉะนั้นลองมาทำน้ำมะละกอสดทานกันดูไหม เรามีวิธีทำมาบอกด้วย วิธีทำ เลือกมะละกอที่สุกกำลังดี เนื้อไม่แข็ง หรือเละจนเกินไป เนื้อเนียน รสหวาน นำมะละกอสุกหั่นเอาแต่เนื้อครึ่งถ้วย น้ำเย็นจัด 1 ถ้วย ผงอบเชย 1/8 ช้อนชา เกลือป่น 1/4 ช้อนชา น้ำมะนาว 2 ช้อนชา ปั่นมะละกอกับน้ำเย็นจัด เกลือ น้ำมะนาวเข้าด้วยกัน รินใส่แก้ว โรยด้วยผงอบเชย ดื่มเย็นๆ ได้ทันที เห็นไหมว่าน้ำผลไม้มีประโยชน์มากมาย ลองหันมาดื่มดูสิ รับรองว่าได้ทั้งรสชาติอร่อย แถมสุขภาพก็ดีอีกด้วย